QORTI ĊIVILI PRIM'AWLA ONOR. IMĦALLEF TONI ABELA LL.D. Illum, il-Ħamis, 3 ta' Gunju, 2021 Rat ir-rikors ġuramentat tas-Soċjeta' Charles Grech & Company Limited (is-Soċjeta' Attriċi) tat-12 ta' Frar 2021 li permezz tiegħu ppremettiet u talbet is-segwenti: "Illi l-intimati, jew min minnhom, xtraw u akkwistaw minghand il-kumpannija rikorrenti diversi merkanzija; Illi l-intimati illum jinsab debituri lejn il-kumpannija rikorrenti fis-somma ta' €23,266.58 (tlieta u ghoxrin elf mitejn u sitta u sittin Ewro u tmienja u hamsin centezmu), u dana kif jirrizulta mid-dokument hawn anness u markat Dok, CG1, rapprezentanti bilanc ta' prezz tal-merkanzija mibjugha u konsenjata lill-intimati; Illi, l-intimati nonostante li gew interpellati diversi drabi sabiex ihallsu dan id- debitu baqghu inadempjenti; Illi dana d-debitu huwa cert, likwidu u dovut u fil-fehma tal-kumpannija rikorrenti l-intimati ma ghandhom ebda eccezzjoni xi jressqu ghall-hlas ta' dan id-debitu; Ghaldaqstant jghidu l-intimati ghaliex dina l-Onorabbli Qorti ma ghandhiex: 1. Tipprocedi ghas-sentenza skond it-talba tal-istanti bid-dispensa tas- smiegh tal-kawza ai termini tal-artikolu 167 sa 170 tal-Kapitolu 12 tal- Ligijiet ta' Malta; lill-intimati, lill-kumpannija jew min minnhom, rikorrenti s-somma ta' €23,266.58 (tlieta u ghoxrin elf mitejn u sitta u sittin Ewro u tmienja u hamsin centezmu), u dana kif jirrizulta mid- dokument hawn anness u markat Dok, CG1, rapprezentanti bilanc ta' prezz tal-merkanzija mibjugha u konsenjata lill-intimati, bl-imghaxijiet, bl- ghola rata skond il-Kap 13 tal-Ligijiet ta' Malta,ulterjuri mid-data tad- dovut pagament sad-data tal-pagament effettiv; Bl-ispejjez, inkluzi tal-Mandat ta' Qbid Kawtelatorju u tal-Mandat ta' Sekwestru Kawtelatorju prezentati kontestwalment, kontra l-intimati li huma minn issa ingunti in subizzjoni." Rat li l-Konvenuti għalkemm notifikati baqgħu ma dehrux għas-seduta tal- 24 ta' Mejju 2021; Rat li l-proċedura saret abbażi tal-artikoli 167 sa 170 tal-Kap 12 tal-liġijiet ta' Malta u cioe' bil-proċedura speċjali sommarja; Rat l-atti u dokumenti kollha tal-Kawża; Semgħet lir-rappresentant tas-Soċjeta' Attriċi jikkonferma bil-ġurament l- ammont li kien għadu dovut; Rat li l-Kawża tħalliet għal-lum għas-Sentenza. Konsiderazzjonijiet Din hija kawża ai termini tal-artikli tal-liġi fuq imsemmija bil-proċedura speċjali sommarja. Proċedura li meta l-konvenut ma jidhirx fl-ewwel smiegħ wara li jkun notifikat, il-Qorti jkollha tgħaddi għas-Sentenza bid- dispensa tas-smiegħ. Fis-seduta tal-24 ta' Mejju 2021, il-Qorti semgħet li mill-ammont mitlub kienu saru xi pagamenti fil-mori tal-Kawża b'dana li l- ammont li għadu dovut huwa dak ta' tnejn u għoxrin elf mitejn sitta u sittin ewro u tmienja u ħamsin ċenteżmu (€22,266.58). Il-Qorti għalhekk hija tal-fehma li t-talbiet Attriċi huma ġustifikati u jimmeritaw li jkunu milqugħa fl-ammont fuq imsemmi. Peress li l-kreditu huwa wieħed kummerċjali, il-konvenuti ser ikunu kkundannati jħallsu in L-imgħax għandu jkun b'effett mis-6 ta' April 2020 stante li kreditu hu naxxenti minn obbligazzjoni kummerċjali. Għaldaqstant għar-raġunijiet fuq imsemmija din il-Qorti qed taqta' u tiddeċiedi l-Kawża bil-mod segwenti u cioe': Tilqa' l-ewwel talba Attriċi. Tilqa' t-tieni talba Attriċi u tikkundanna lill-Konvenuti jħallsu lis-Soċjeta' Attriċi solidalment bejniethom is-somma ta' tnejn u għoxrin elf mitejn sitta u sittin ewro u tmienja u ħamsin ċenteżmu (€22,266.58) bl-imgħaxijiet legali mis-6 ta' April 2020 sal-pagament effettiv. Bl-ispejjes tal-kawża a' karigu tal-Konvenuti inklużi dawk tal-mandat ta' sekwestru u ieħor ta' qbid kawtelatorju, li ġew presentati kontestwalment mar-rikors ġuramentat. Imħallef Toni Hassan Deputat Reġistratur